14.12.2018
Ҧхынҷкәынмза 14 рзы Аҧсны Аҳәынҭқарра Ахада Рауль Ҳаџьымба Лаҭатәи атрагедиаан иҭахаз рбаҟа амҵан ашәҭшьҭаҵара ацеремониа далахәын.
1992 ш. ҧхынҷкәынмза 14 рзы Қырҭтәыла Аҳәынҭсовет архәҭақәа Гәылрыҧшь араион Лаҭа ақыҭаҿы амацәаз иҭакыз Тҟәарчал ақалақь аҟнытә Гәдоуҭаҟа агуманитартә реис ҟазҵоз авертолиот еихсны икарыжьит. Иҭахеит 87-ҩык ауаа, урҭ рыҩныҵҟа иҟан 35 –ҩык ахәыҷқәеи ахшара зцәа иалаз ааҩык аҳәсеи. Иҭахаз рыҧсыбаҩ анышә иамадоуп Гәдоуҭа ақалақь аҟны.